Godkendelse af allonge og endelige mål i Beskæftigelsesplan 2014 
Sagsfremstilling 
20.    Godkendelse af allonge og endelige mål i Beskæftigelsesplan 2014  
                                                                                                                        Åbent 
Sagsnr.: 326-2013-1184        J.nr.: 15.00.15            Winni Lassen.: 326-2014-29304 
  
[adresse] 
Kommunalbestyrelsen har på møde den 25. september 2013 godkendt Beskæftigelsesplan 2014 for Kalundborg 
Kommune med et lokalt mål for virksomhedsindsatsen, men uden endeligt fastlagt niveau for mål 4, idet 
opgørelsesmetode og data for dette mål endnu ikke var fastlagt på dette tidspunkt.  
  
Opgørelsesmetode for virksomhedsmålet er nu fastlagt og data er tilgængelige på Jobindsats.dk fra januar 2014. 
Jobcentret foreslår på denne baggrund, at der fastsættes følgende resultatmål for mål 4: - En tættere kontakt og 
styrket dialog med de lokale virksomheder: 
  
”Jobcentrets samarbejdsgrad med virksomheder i kommunen skal i december 2014 ligge på min. 40 pct., 
svarende til en stigning på 10 pct. i forhold til perioden januar-december 2012. 
  
Andelen af arbejdssteder med løntilskuds- og virksomhedspraktikpladser skal i december 2014 udgøre 25 pct. 
svarende til en stigning på 8,3 procentpoint fra december 2012 til december 2014.” 
  
Beskæftigelsesregion Hovedstaden og [adresse] har i januar 2014 meddelt jobcentrene, at opgørelsen af 
uddannelsesgraden for unge er under revision. Det betyder, at jobcentret aktuelt ikke har mulighed for at følge op på 
dette ministermål. Dette forhold er ligeledes beskrevet i allonge til Beskæftigelsesplan 2014. Bilag vedlagt. 
  
BEHANDLING 
Direktion, Økonomiudvalg, Kommunalbestyrelse. 
  
INDSTILLING 
Arbejdsmarkedschefen indstiller, at allonge inkl. det fastlagte resultatmål for mål 4 i Beskæftigelsesplan 2014 
godkendes med henblik på offentliggørelse sammen med Beskæftigelsesplan 2014. (Jf. bekendtgørelse om 
ansvaret for og styringen af den aktive beskæftigelsesindsats; BEK nr. 1541 af 16. december 2013).  
  
ØKONOMISKE KONSEKVENSER 
Sagen har ingen økonomiske konsekvenser. 
Direktionens møde den 4. februar 2014: 
Direktionen vedtog at anbefale arbejdsmarkedschefens indstilling. 
  
Økonomiudvalgets møde den 19. februar 2014: 
Udvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 26. februar 2014: 
Kommunalbestyrelsen vedtog at godkende Økonomiudvalgets indstilling. 
Allonge til Beskæftigelsesplan 2014_2014-01-28 
326-2014-29300 
